روسییا و اوکراینا آراسیندا کونفلیکت معنوی پارچالانمایا سبب اولوب. آرتیق اوکراینا پراووسلاو کیلسهسی روسییا پراووسلاو کیلسهسیندن آیریلماق عرفهسیندهدیر.
آخار. آذ خبر وئریر کی، بو ادعا ایله «بلومبرق» آگنتلیگی چیخیش ائدیب.
«کیلسهنین پارچالانماسی موسکوانین مؤقعلرینی ضعیفلهده، اونون شرقی خریستیانلیقداکی آپاریجی مؤوقعینی آزالدا بیلر. حاضردا کیلسهنین پارچالانماسینین قان تؤکولمهسینه سبب اولاجاغییلا باغلی جدی تهلوکهلر وار. اصلینده، اوکراینا پراووسلاو کیلسهسی ایله روسییا پراووسلاو کیلسهسینین پارچالانماسی اوزون مدتدیر داوام ائدیر. بئله کی، ۱۹۹۲-جی ایلده روس کیلسهسینین کیئودهکی لیدری فیلارت موستقیل کیلسه یاراتماغا جهد ائتدی، لاکین او زامان روسییا کونستانتینوپول پاتریارخلیغیندان دستک آلاراق بونون قارشیسینی آلا بیلدی.
دیگر طرفدن کیلسهلرین پارچالانماسی ایله موسکوا پاتریارخلیغی اوکرایناداکی پریخودلارا (خریستیانلیقدا آشاغی کیلسه تشکیلاتی و بو تشکیلات عضولرینین یاشادیغی یئر، محله - رئد.) نظارتی ایتیرهجک. بئله کی، پاتریارخلیغین تابعلیینده اولان ۳۶ مین پریخودون تخمیناً اوچده بیری اوکراینادا یئرلشیر. پارچالانما همچینین پاتریارخ کیریلل اوچون بؤیوک سیاسی ایتکی اولاجاق»، – دئیه آگئنتلیک بیلدیریب.
azb_Arab azb_Arab azb_Arab azb_Arab